**Mikaela Kumlinová Granitová** (švéd. Mikaela Kumlin Granit; \* 1. november 1967, Štokholm, Švédsko) je švédska diplomatka, bývalá veľvyslankyňa Švédska v Rakúsku, na Slovensku a v Slovinsku a stála zástupkyňa Švédska pri organizáciách OSN vo Viedni.

Životopis
---------

Vzdelanie získala na Štokholmskej univerzite, kde získala bakalársky titul z ekonómie.

Diplomatické pôsobenie
----------------------

Od roku 1994 pracuje pre švédske ministerstvo zahraničných vecí. V rokoch 1997 až 1999 pracovala ako druhá tajomníčka na veľvyslanectve v Zimbabwe, v rokoch 1999 až 2004 ako prvá tajomníčka v Spojených štátoch. Od roku 2004 pracovala na Ministerstve zahraničných vecí. Na začiatku ako zástupkyňa riaditeľa pre záležitosti Spojených štátov, neskôr ako vedúca oddelenia. V rokoch 2007 až 2010 bola riaditeľkou a poradkyňou pre zahraničné vzťahy Kancelárie predsedu vlády. V rokoch 2010 až 2012 bola poradkyňou pre zahraničné vzťahy v kabinete Predsedu Európskej rady. V roku 2012 sa stala zástupkyňou riaditeľa a vedúcou oddelenia pre európske záležitosti na Ministerstve zahraničných vecí. Na tomto poste bola do roku 2018.

### Veľvyslankyňa v Rakúsku, na Slovensku a pri OSN

Bola stála veľvyslankyňa a zástupkyňa Švédska pri organizáciách OSN vo Viedni. Prezident Andrej Kiska prevzal jej poverovacie listiny 5. decembra 2018. Jej nástupkyňou je Annika Markovicová, ktorú 7. decembra 2021 prijala prezidentka Zuzana Čaputová.

Od 28. septembra 2020 bola na obdobie jedného roku predsedníčka Rady guvernérov MAAE, hlavného výkonného orgánu Medzinárodnej agentúry pre atómovú energiu. V roku 2020 ju nahradila vtedajšia veľvyslankyňa Kanady, Heidi Alberta Hulan.

### Veľvyslankyňa v Spojenom kráľovstve

V auguste 2021 bola privítaná ako veľvyslankyňa Švédska v Spojenom kráľovstve.

Osobný život
------------

Kumlinová Granitová hovorí švédsky, anglicky, francúzsky a nemecky. Je vydatá a má tri deti.

Referencie
----------

1. 1 2 3 4   *Botschafter | Cercle Diplomatique Magazin* [online]. cercle-diplomatique.com, [cit. 2022-04-26]. Dostupné online.
2. 1 2  HAFFAR, Nikoleta. *Press Releases* [online]. unis.unvienna.org, 2018-10-02, [cit. 2019-08-01]. Dostupné online.
3. 1 2   *New Permanent Representative of Sweden presents credentials* [online]. United Nations Information Service, 2.10.2018, [cit. 2019-10-03]. Dostupné online. (po anglicky)
4. ↑   *Embassy staff - Sweden Abroad* [online]. swedenabroad.se, rev. 2018-01-19, [cit. 2019-08-01]. Dostupné online.
5. ↑   *Vymenovania a odvolania* [online]. Bratislava: Kancelária prezidenta SR, [cit. 2019-08-01]. Dostupné online.
6. ↑   *Prezidentka Slovenskej republiky | Vymenovania a odvolania* [online]. Bratislava: Kancelária prezidenta SR, [cit. 2022-04-26]. Dostupné online.
7. ↑   *Ambassador Mikaela Kumlin Granit Takes Over as New Chairperson of IAEA Board of Governors* [online]. Viedeň: IAEA, 23.9.2019, [cit. 2019-10-03]. Dostupné online. (po anglicky)
8. ↑  BROUSSARD, Elodie. *New Chair of IAEA Board of Governors Elected* [online]. iaea.org, 2020-09-28, [cit. 2022-04-26]. Dostupné online.
9. ↑   *New Ambassador of Sweden to the UK* [online]. swedenabroad.se, [cit. 2022-04-26]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Mikaela Kumlinová Granitová**

Externé odkazy
--------------

* Fotografia Archivované 2019-07-19 na Wayback Machine